***เสกให้หายพี่ชายจอมกวน*** (ญี่ปุ่น: 兄に付ける薬はない！; โรมาจิ: *Ani ni Tsukeru Kusuri wa Nai!*) เป็นซีรีส์อนิเมะโทรทัศน์ขนาดสั้นของญี่ปุ่น ผลิตโดยสตูดิโอแฟนเวิร์กส์และอิมาจิเนียร์ ซีรีส์อนิเมะอิงจากการ์ตูนจีนออนไลน์ชื่อเรื่องว่า *ไคว่ป๋าหว่อเกอไต้โจ่ว* (快把我哥带走, แปลว่า "เอาพี่ชายฉันออกไป") ผลงานของโยว หลิง（幽·灵）ออกอากาศตั้งแต่เดือนเมษายนถึงเดือนมิถุนายน พ.ศ. 2560 ทางช่อง Tokyo MX ฤดูกาลที่สองออกอากาศตั้งแต่เดือนกรกฎาคมถึงเดือนธันวาคม พ.ศ. 2561 ฤดูกาลที่สามจะออกอากาศในเดือนตุลาคม พ.ศ. 2562  เป็นเรื่องราวของคู่พี่น้องสองคน น้องสาวผู้ชอบใช้ความรุนแรงชื่อสือเหมี่ยว กับพี่ชายชื่อสือเฟิน

ในประเทศไทย อนิเมะโทรทัศน์ *เสกให้หายพี่ชายจอมกวน* ่มีการเผยแพร่โดยลิขสิทธิ์ถูกต้องผ่านทาง WeTV

ตัวละคร
-------

สือเฟิน (時分 / シーフン Shīfun)
ให้เสียงโดย: ยูอิจิ นากามูระ
พี่ชาย สือเฟินเป็นนักเรียนมัธยมปลายปีหนึ่ง มักโดนน้องสาวใช้ความรุนแรงอยู่บ่อยครั้งเพราะชอบทำอะไรโง่ ๆ
สือเหมี่ยว (時秒 / シーミョ Shīmyo)
ให้เสียงโดย: โซระ อามามิยะ
น้องสาว สือเหมี่ยวเป็นนักเรียนมัธยมต้นปีสาม มีความสามารถพิเศษด้านกีฬา
เจินไคซิน (甄開心 / カイシン Kaishin)
ให้เสียงโดย: เค็นโช โอโนะ
เพื่อนสนิทของสือเฟิน เป็นคนที่สือเหมี่ยวหลงรัก
เมี่ยวเมี่ยว (妙妙 / ミョウミョウ Myōmyō)
ให้เสียงโดย: จิโตเสะ โมรินางะ
เพื่อนสนิทของสือเหมี่ยว
**ว่านซุ่ย** (万歳 / バンザイ Banzai)
ให้เสียงโดย: นัตสึกิ ฮานาเอะ
เด็กหนุ่มผู้ร่ำรวยผู้ย้ายโรงเรียนมาแล้วกลายเป็นเพื่อนของสือเฟินและไคซิน
ว่านซิ่ง
น้องชายของว่านซุ่ย

รูปแบบต่าง ๆ
------------

### การ์ตูนจีนออนไลน์

การ์ตูนจีนออนไลน์เขียนเรื่องและวาดภาพโดยโยว หลิง เผยแพร่ผ่านทาง Kuaikan Manhua ได้รับการตีพิมพ์เป็นหนังสือการ์ตูนรวมเล่มโดยสำนักพิมพ์ China Friendship Publishing การ์ตูนจีนออนไลน์ได้รับการอ่านในประเทศจีนมากกว่า 500 ล้านครั้ง

| เล่มที่ | วันที่จำหน่าย | ISBN | อ้างอิง |
| --- | --- | --- | --- |
| 1 | 25 กันยายน พ.ศ. 2558 | ISBN 978-7-5057-3587-3 |  |
| 2 | 8 กันยายน พ.ศ. 2559 | ISBN 978-7-5057-3797-6 |  |
|

### อนิเมะ

อนิเมะสั้นยาว 12 ตอน ผลิตโดยสตูดิโอแฟนเวิร์กส์ ออกอากาศทางช่อง Tokyo MX ตั้งแต่วันที่ 7 เมษายนถึงวันที่ 23 มิถุนายน พ.ศ. 2560 และออกอากาศในประเทศจีนในเดือนมีนาคม โดยมีความยาวต่อตอน 3-4 นาที วง Brian The Sun ร้องเพลงเปิดชื่อเพลงว่า "Sunny Side Up" ราเรโกะกำกับและเขียนบทที่อิมาจิเนียร์และแฟนเวิร์กส์ Tencent Penguin Pictures เป็นผู้วางแผนโครงการ

อนิเมะฤดูกาลที่สองความยาว 24 ตอนออกอากาศตั้งแต่วันที่ 9 กรกฎาคมถึง 17 ธันวาคม พ.ศ. 2561 อนิเมะฤดูกาลที่สามความยาว 12 ตอนจะออกอากาศในวันที่ 7 ตุลาคม พ.ศ. 2562 

ในประเทศไทย อนิเมะโทรทัศน์ *เสกให้หายพี่ชายจอมกวน* ่มีการเผยแพร่โดยลิขสิทธิ์ถูกต้องผ่านทาง WeTV

### ไลฟ์แอ็กชัน

ในปี พ.ศ. 2561 เน็ตฟลิกซ์เผยแพร่*เสกให้หายพี่ชายจอมกวน*ในรูปแบบละครโทรทัศน์คนแสดง

อ้างอิง
-------

1. ↑  "Ani ni Tsukeru Kusuri wa Nai! Anime Gets 2nd Season in July". *Anime News Network*. สืบค้นเมื่อ 14 August 2018.
2. ↑  "Ani ni Tsukeru Kusuri wa Nai! Anime Gets 3rd Season in October". *Anime News Network*. สืบค้นเมื่อ 20 June 2019.
3. 1 2 3 4 5 6 7  "Chinese Comedy Manga Inspires Ani ni Tsukeru Kusuri wa Nai! TV Anime". *Anime News Network*. สืบค้นเมื่อ 26 April 2017.
4. ↑  中国発のコメディ「兄に付ける薬はない！」4月放送スタート 中村悠一、雨宮天ら出演. *アニメ！アニメ！* (ภาษาญี่ปุ่น). สืบค้นเมื่อ 21 June 2017.
5. ↑  "快把我哥带走". *Amazon.cn*. สืบค้นเมื่อ April 26, 2017.
6. ↑  "快把我哥带走2". *Amazon.cn*. สืบค้นเมื่อ April 26, 2017.
7. ↑  "เสกให้หายพี่ชายจอมกวน". *WeTV*. สืบค้นเมื่อ 25 กันยายน พ.ศ. 2562. `{{cite web}}`: ตรวจสอบค่าวันที่ใน: `|access-date=` (help)

แหล่งข้อมูลอื่น
---------------

* Manhua page หน้าการ์ตูนจีน (จีน)
* Anime official website เว็บไซต์ทางการของอนิเมะ (ญี่ปุ่น)